গুবরেপোকাদের জিন্দালাশ হয়ে বেঁচে থাকার দৃশ্য কোন ভৌতিক চলচিত্রের গল্পলেখকের উর্বর মস্তিষ্ক থেকে বের হয় নি। উত্তর আমেরিকার বিভিন্ন জায়গায় বোলতারা সুন্দরী গুবরেপোকাদের জিন্দালাশ বানাচ্ছে অহরহ। এমন নয় যে শুধু গুবরেপোকারাই এই দূর্ভাগ্যের শিকার হচ্ছে। বিজ্ঞানীরা পতঙ্গ, মাছ কিংবা স্তন্যপায়ীপ্রাণীর অজস্র প্রজাতীর মাঝে একই ঘটনা প্রত্যক্ষ করছেন। বেচারা পোষকেরা তাদের মাঝে ভর করা পরজীবিদের প্রতি নানারকমের কর্তব্যপালন করে থাকে — এমনকি যদি এ কর্তব্যপালন নিজেদেরকে মৃত্যুর মুখে ফেলে দেয় তবুও। তাই প্রকৃতির রহস্য উন্মোচনের জন্য একই প্রশ্ন বার বার উঠে আসে: কেন কোন প্রাণী পরজীবির বিরুদ্ধে যুদ্ধ করার বদলে নিজের পরজীবি-নিপীড়কের বেঁচেবর্তে থাকা নিশ্চিত করার জন্য দরকারী সব কিছু করে?